  Майя Бывальцева 19-тӥ южтолэзе ӵукналы Удмуртиын чаклан улэ уй-нуналскын 75 адямиез басьтӥзы. Эмъюртъёсын эскерон улын 171 муртэз воз, со пӧлын 4 нылпиос. Со сярысь улосвыл тӧролэн но кивалтэтлэн пресс-службазы ивортэ. Уй-нуналскын чаклась улысь 9 адямиез поттӥзы. 31-тӥ толшорысен коронавирус инфекциен черлам луыны быгатӥсь 344 муртэз чаклан улын возизы, со пӧлын 38 нылпиос. Элькунысь ваньмыз эмъюртъёс коронавирусэн висисьёсты кутыны дась. Паласькись висёнъёсъя ёзэтъёсын 730 инты радъямын, черламъёсты люкон понна 57 эм боксъёс кылдытэмын. Улосвылысь эмъяськонниосын тыосты шокатытӥсь 303 аппаратъёс вань, федерал коньдэт юрттэмен эшшо 13 аппарат басьтозы. Вань юанъёсын «ӟырдыт телефон линие» жингыртыны луэ: Удмуртиысь тазалыкез утёнъя министерствое 8 (3412) 57-01-89 номеръя но Роспотребнадзорлэн элькунъя управленияз 8-800-555-49-43 номеръя. Тодэ вайытом, Удмуртилэн тӧроез Александр Бречалов элькунын вылӥ дасьлыкъя режимез пыртон сярысь косэмез кинюртӥз. Тегъёс: Тазалык Ижкар Удмуртия коронавирус тазалыкезутён  